# Александър Костов

### от Уикипедия, свободната енциклопедия

Александър Костов български футболист и треньор по футбол
Роден: | 5 март 1938 София, България

Александър Костов е бивш български футболист, нападател. Роден е на 5 март 1938 г. в София. Играл е за Левски (1955-1960, 1961-1971) и Ботев (1960-1961). Има 301 мача и 78 гола в "А" група (281 мача с 65 гола за Левски и 20 мача с 13 гола за Ботев). С отбора на Левски е трикратен шампион на България през 1965, 1968 и 1970 и шесткратен носител на Купата на Съветската армия през 1956, 1957, 1959, 1967, 1970 и 1971 г. Има 7 мача и 1 гол за "А" националния отбор (1962-1967), 7 мача с 2 гола за "Б" националния, 3 мача за младежкия и 5 мача с 1 гол за юношеския национален отбор. Участва на СП-1962 в Чили (в 3 мача) и на СП-1966 в Англия (в 1 мач). Завършва ВИФ "Георги Димитров". "Заслужил майстор на спорта" от 1982 г. За Левски има 9 мача и 1 гол в евротурнирите (3 мача за КЕШ и 6 мача с 1 гол за КНК). Притежава отлична техника, бързина и изобретателност. Известен е със своя финт, наречен "финтът на Сашо". След края на състезателната си кариера е треньор на Хасково и Монтана, както и на отбори в Кипър, Тунис и Индонезия. През 70-те години е помощник-треньор на Левски, а по-късно е член на спортно-техническата комисия на клуба.

| В Портал Футбол можете да намерите още много страници за футбол.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%9A%D0%BE%D1%81%D1%82%D0%BE%D0%B2_849b.html“.

Категории: Български футболисти | Треньори по футбол | Футболисти на Левски

##### Views

- Статия
- Беседа
- Текуща версия

##### Търсене

##### На други езици

- English